**V-XI классийн дешархойн барта хааршна мах хадорехь хьехархочо куьйгалла оьцу некъ:**

**Дешархойн барта хаарийн мах хадоран критериш.**

**1. Дуьззина а, нийса а жоп далар.**

**2. Хаарийн кхетаман барам хилар.**

**3. Нохчийн литературин меттан норманаш ларйеш жоп далар.**

**«5» дуьллу:**

1амийна материал, кхета а кхеташ, йуьззина схьайийцахь; материалах пайдаэца хаахь, шен масалш далош; нохчийн литературин меттан норманаш лар а йеш, шен ойланаш хьалха-т1аьхьа нийсий, кхетамей, вовшашца йозушший йийца хаахь.

**«4» дуьллу:**

1амийна материал, кхета а кхеташ, йуьззина схьайийцахь; шен масалш далош, материалах пайда оьцучу хенахь, цхьа-ши г1алат далийтахь, йуха ша уьш нис а деш; нохчийн литературин меттан норманаш лар а йеш, шен ойланаш хьалха-т1аьхьа нийсий, кхетаме, вовшашца йозушший йуьйцучу хенахь ши-кхо кхачамбацарш хилахь.

**«3» дуьллу:**

1амийна материал, г1алаташ деш, йуьззина схьа ца йийцахь; материалах пайда оьцучу хенахь, шен масалш ца даладахь; нохчийн литературин меттан норманаш лар а ца йеш, шен ойланаш хьалха-т1аьхьа нийсий, кхетаме, вовшашца йозушший йуьйцуш ца хилахь.

**«2» дуьллу:**

1амийначу материалан коьрта чулацам ца хаахь; материалах пайдаэца ца хаахь; нохчийн литературин меттан норманаш лар а ца йеш, шен ойланаш хьалха-т1аьхьа нийсий, кхетаме, вовшашца йозушший йуьйцучу хенахь г1алаташ дийлийтахь.

Дешархочун балха т1ехь г1алат лара деза, барта луш долу жоп муьлхха а бакъо талхош хилахь.

Дешархочун балхана «5», «4», «3» дуьллу, нагахь санна урокан йохаллехь барта жоьпаш луш, жигара дакъа а лаьцнехь, цуьнан балхана таллам бича, бакъонех пайдаэца хиънехь.

**V-XI классийн дешархойн барта хааршна мах хадорехь хьехархочо куьйгалла оьцу кху некъех:**

1. Диктантехь орфографически а, пунктуационни а гӀалаташ къаьст-къаьстина лору, оценка йукъара йуьллу.

2. Диктантана **«5»** дуьллу, нагахь цхьа а орфографически гӀалат дацахь йа цхьаннал сов пунктуационни гӀалат ца хилахь.

3. **«4»** дуьллу, кхааннал сов орфографически а, щиннал сов пунктуационни а гӀалат ца хилахь (йа шиъ орфографичсски, кхоъ пунктуационни гӀалат хилахь).

3. «3» дуьллу, йалханнал сов орфографически а, пхеаннал сов пунктуационни а гӀалат ца хилахь (йа 5 орфографически, 5 пунктуационни гӀалаташ хилахь).

4. «2» дуьллу, иттаннал сов орфографически а, пхеаннал сов пунктуационни а (йа бархӀаннал сов орфографически а, ворхӀаннал сов пунктуационни а) гӀалаташ ца хилахь.

5. **«1»** дуьллу, нагахь 2 дуьллучул гӀалаташ сов хилахь.

**Дсшархочун балха тӀехь гӀалат лара деза, орфографически** **а, пунктуационни а, муьлхха а бакъо талхош, диктант йазйале оццу классехь йа цул лахарчу классашкахь Ӏамийнчух иза хилахь. Нагахь санна талламан диктантехь 5 ша дина нисдарш хилахь (нийса цайаздинарг нийсачуьнца хийцина) оценка цхьана баллана лаг1йо, иштта оценка «5» ца дуьллу, диктантехь 3 йа цул сов нисдарш хилча.**

**Оценка йуьллуш, ца лоруш дуьту:**

1. программехь йоцу йа Ӏамийна йоцу орфографически а, пунктуационини а бакъонаш талхош долу гӀалаташ (масала, V классехь хандешан карарчу а, йаханчу а хенийн чаккхенаш нийсайазйар, спряженешкахь хандешнийн нийсайаздар, подлежащиний, сказуеминий йуккъехь тире йиллар-цайиллар ца Ӏамадо. Уьш VI а, VII а, VIII а классийн программехь йу);

2. тилкхаздаьлла гӀалат (описка) лору, масала, белхало хила дезачохь белхано йаздинехь, Ӏуьйре хила дезачохь Ӏуьйле йаздинехь;

3. нохчийн маттахь зевне мукъаза й (йот) йаздар, масала: йоза хила дезачохь йеза йаздахь;

4. орам ларбеш а, ораман аьзнаш хийцалуш а терахьдешнаш йаздар, масала: исс - иссалгӀа-уьссалгӀа, итт - итталгӀа – уьтталгӀа;

5. къовсамечу меттигашкахь чолхечу дешнийн нийсайаздар, масала: пайдаэцар - пайда эцар, нийсайаздар - нийса йаздар, гӀодар - гӀо дар, и. дӀ. кх.;

6. дешнашкахь дифтонгаш йазйар: къега- къиэга, терса- тиэрса, оза-уоза, йеха - йиэха, и. дӀ. кх. а.

7. ЦӀердешнийн къовсаме йаздар: стогалла- стагалла, мох – мохан-механ - махан, морха, и. дӀ. кх. а;

8. дешархоша далийтинчу гӀалаташна йукъара даккхий а, кегий а гӀалаташ къасто деза.

**Даккхий гӀалаташ лору:**

1 хьалхенца Ӏамийна а, йозанехь алсам пайдаоьцуш а йолу орфографически, пунктуационни бакъонаш талхош долу гӀалаташ.

2. Мукъазчу элпашна йуккъе йаздеш долу къасторан хьаьркаш, масала: хӀаллакьхилла, меттахъхъайра.

3. Дешхьалхенца йолчу йа чолхечу инфинитиван суффиксийн йазйар.

4. Хандешнех хиллачу тайп-тайпанчу къамелан дакъойн йаздар (оху -охуна йа охана, тоьгу - тоьгуна йа тоьгана).

5. Хандешан ихначу хенан йазйар, масала: бохура йа бахара, моьттура йа моттара.

6. Кху кепара цӀердешнийн йаздар: дечиган йа дечган, эчиган йа аьчган.

7. ЦӀердешнийн а, билгалдешнийн а массо къобалйина тӀеэцна йолу йацйинчу а, йуьззинчу а форманийн йазйар, масала: гӀуллакх йа гӀулкх, гӀиллакх йа гӀилкх.

**II. Изложенийн мах хадор**

Сочинени а, изложени а йазйар дешархойн дозуш долу къамел кхиоран коьрта кепаш (форманаш) йу.

5-9 классашкахь сочинени, изложени йазйар д1ахьо «Дозуш долу къамел карадерзор» программин декъан т1едахкаршца дог1уш.

**Сочинени а, изложени а йазйарехь толлу:**

1) билгалйина тема схьайелла хаар;

2) темица а, хьесапца а дог1уш меттан г1ирсех пайдаэца хаар;

3) меттан барам а, нийсайаздаран бакъонаш а ларйар.

Сочиненин а, изложенин а мах хадабо шина оценкица: хьалхарниг чулацамна а, меттан говзаллина а; шолг1аниг-нийсайаздарна а, сацаран хьаьркаш йахкарна а, дешнаш маь1ница нийса далорна а.

**Сочиненин а, изложенин а чулацаман мах хадабо кху бакъонашна т1едоьг1на:**

1) болх темица бог1уш бу йа бац;

2) тема кхачо йоллуш схьайиллина йу йа йац;

3) чулацаман хиламийн рог1алла нийса йу йа йац;

4) меттан исбаьхьаллин басарех пайдаэцна йа ца эцна;

5) къамелан кхачамбацарш ду йа дац.

Нийсайаздаран мах хадабо дешархочо динчу нийсайаздаран, сацаран хьаьркаш йахкаран, грамматически г1алаташка хьаьжжина. Изложенин текст йозуш а, дешархой шех кхеташ а, кхетамца-кхиоран, 1аморан маь1на долуш а хила йеза.

**Изложенина текст харжа йеза кху барамашкахь:**

Vклассана – 100-120 дош

VI классана – 150-200 дош

VII классана – 220-250 дош

VIII классана – 300-350 дош

IX классана – 350-390 дош

X классана – 390-400 дош

XI классана – 400-410 дош

**Талламан изложенина** **хаьржина текст хьехархочо шозза йоьшу.**

**Изложенина х1итточу оценкийн кху норманашкара куьйгалла эцар ца хилча ца торуш ду:**

1. **«5» дуьллу:**

а) нагахь изложенин текст хьалха-т1аьхьа нийса а, йуьззина а, цуьнан идейни чулацамах нийса кхетош а, г1алаташ доцуш а, галдаьккхина х1ума доцуш а йийцинехь;

аь) дешнаш харжарехь йа предложенеш х1итторехь кхааннал сов г1алат дацахь, цхьаннал сов орфографин йа пунктуацин г1алат а дацахь.

2. **«4» дуьллу:**

а) нагахь идейни чулацам нийса а бийцинехь, дуьйцучу г1уллакхийн йерриге коьрта меттигаш г1алаташ доцуш а, хьалха-т1аьхьа хила оьшучу кепара а йийцинехь;

аь) дешнаш харжарехь йа предложенеш х1итторехь кхааннал сов г1алат дацахь, орфографин кхаа а, пунктуацин шина а г1алатал сов уьш ца хилахь.

3. **«3» дуьллу**:

а) чулацам коьртачу декъана нийса а бийцинехь, бакъдерш гайтарехь цхьаъ-шиъ нийса йоцу меттиг а йелахь, хьалха-т1аьхьа г1уллакхаш дийцарехь ладам боццу ледарлонаш а йалийтинехь;

аь) дешнаш харжарехь йа предложенеш х1итторехь деаннал сов г1алат дацахь, йалханнал сов орфографин а, деаннал сов пунктуацин а г1алат ца хилахь.

4. **«2» дуьллу:**

а) чулацам кхачаме боцуш а бийцинехь, бакъонца йолу материал хьалха-т1аьхьа нийса йийцарехь йаккхий ледарлонаш а, нийса йоцу меттигаш а йелахь;

аь) дешнаш харжарехь йа предложенеш х1итторехь йалханга кхочуш г1алат динехь;

б) дейттанга кхочуш орфографин а, пунктуацин а г1алат далийтинехь, царна йукъахь иссаннал сов доцуш орфографин г1алат а долуш.

Изложенина ши оценка йуьллу: хьалхарниг грамматикана, шолг1аниг литературина.

**III. Сочиненийн мах хадор**

5-9 классашкахь йазйечу сочиненийн барам хила тарло кху тайпана:

5 классехь-0,5 - 1,0 аг1о;

6 классехь-1,0 - 1,5 аг1о;

7 классехь-1,5 - 2 аг1о;

8 классехь-2 - 3 аг1о;

9 классехь-3 - 4 аг1о.

И сочиненин барам цу т1ехь сецна боций хьехархочунна хаа деза, х1унда аьлча кхин дуккха а т1едахкаршца бозуш бу цуьнан чулацам:

1) дешархойн йозанан хат1 тайп-тайпана хилар;

2) сочиненин тайпане хьаьжжина цуьнан чулацам хийцабалар.

1. **«5»** дуьллу:

а) дешнаш харжарехь йа предложенеш х1итторехь цхьаннал-шиннал сов г1алат дацахь;

аь) цхьаннал сов доцуш жима орфографин йа пунктуацин г1алат хилахь.

2. **«4»** дуьллу:

а) дешнаш харжарехь йа предложенеш х1итторехь кхааннал сов г1алат ца хилахь;

аь) шиннал сов орфографин а, шиннал сов пунктуацин а г1алат дацахь.

3. **«3»** дуьллу:

а) дешнаш харжарехь йа предложенеш х1итторехь пхеаннал-йалханнал сов г1алат дацахь;

аь) пхеаннал сов орфографин а, йалханнал сов пунктуацин а г1алат дацахь.

4. **«2»** дуьллу:

а) дешнаш харжарехь йа предложенеш х1итторехь ворх1анга кхочуш г1алат делахь;

аь) кхойттанга кхочуш орфографин а, пунктуацин а г1алат делахь, царна йукъахь ворх1анга кхочуш орфографин г1алат а долуш.

**Сочиненина ши оценка юьллу: хьалхарниг литературина, шолг1аниг нохчийн маттана.**

Ненан меттан йозанан белхийн оценкийн норманаш х1иттийна, нохчийн меттан специфически башхаллаш тидаме эцарца.

**МХГ1Ф паспорт.**

**Нохчийн литература 5 класс.**

|  |  |  |  |
| --- | --- | --- | --- |
| **№** | **Белхаш** | **Дакъа.** | **Кеп** |
| **1.** | **Хьалхара чийрик**  Проект №1  «Халкъан барта поэзи» | Халкъан барта кхолларалла. | Проект |
| **2.** | **Шолг1а чийрик**  Сочинени-кехат.  (А.122, сборн.) | **Нохчийн йаздархойн говзарш**  **Литературин туьйранаш** | Сочинени |
| **3** | **Эхашеран тест №1.** | ХХ бIешеран литература | Тестировани |
| **4** | **Кхоалг1а чийрик:**  Проект №2.  «ХХ бIешаран тоьлла йаздархо» | ХХ бIешеран литература |  |
| **5** | **Йоьалг1а чийрик:**  Сочинени-заметка. «Мила хила лаьа суна» (А.123, сборн.) | ХХ бIешеран литература | Сочинени |
| **6** | **Шеран тест №2.** | ХХI бIешеран литература | Тестировани |

**Нохчийн литература**

**Эхашеран талламан болх**

**Тест №1 (1-ра вариант)**

1. **Нохчийн халкъан барта кхоллараллин жанраш йу:**
2. дийцарш, статьяш;
3. стихаш, поэмаш;
4. хӀетал-металш, иллеш;
5. пьесаш, романаш.
6. **Туьйранаш хуьлу:**
7. исторически;
8. биографически;
9. этнографически;
10. инзаре-тамашийна.

**3. Хин – тӀай, некъан – накъост.**

ХӀокху хӀетал-металан нийса жоп билгалдаккха:

1. говр;
2. Ӏаса;
3. ворда;
4. пӀаьлдиг.

**4. – ГӀайгӀа ма йелахь, сан хьоме да. Дукха хан йалале, могаш-маьрша а долуш, со йуха цӀа кхочур ду хьуна. Сан тӀомах йаккхий кхо мас, догӀа а тохий, хьайн тӀорказ чу дӀайилла.**

ХӀара дешнаш хӀокху туьйранера ду:

1. «Кхо ваша».
2. «Хьекъал долу йоӀ а, лулахо а».
3. «Тамашийна олхазар».
4. «Доьшуш хилла кӀант».
5. **Диалог олу:**
6. цхьамма дечу къамелах;
7. шина (йа масех) стага дечу къамелах;
8. дуьйцуш волчуьнга ладогӀарх;
9. шен къамелехь масалш далорах.

**6. – ХӀинца хьан дола бели со. Хьо холчу а хӀоьттина, соьгара гӀо эшна, со хьашт ма-хиллинехь, хӀара мерз багор ахьа, со тӀекхочур бу хьуна.**

ХӀара дешнаш хӀокху туьйранера ду:

1. «Кхо ваша».
2. «Кхо ваша а, саьрмак а».
3. «Тамашийна олхазар».
4. «Доьшуш хилла кӀант».

**7. Даима стигала хьоьжуш йерг.**

ХӀокху хӀетал-металан нийса жоп билгалдаккха:

1. мунда;
2. туьнкалг;
3. борз;
4. кӀудал.

**8. Нийсачу йа тардинчу маьӀнехь долу дош йа къамелан алар ду:**

1. аз;
2. байт;
3. мукъам;
4. троп.

**9. «Барзо Ӏахарца мохк къовсар» туьйранахь барзо тоьшаллина далийнера:**

1. жӀаьла;
2. цхьогал;
3. цӀоькъалом;
4. куьйра.

**10. Туьйра «Майра к1ант Сулима» йаздина:**

1. Мусаев М.М.;
2. Исмаилов А.Т.;
3. Саидов Б.С.;
4. Гацаев С.А.

**11. Туьйра «Бирдолаг» йаздина:**

1) Мусаев М.М.;

2) Исмаилов А.Т.;

3) Саидов Б.С.;

4) Гацаев С.А.

**12. «Зайнди» дийцаран автор ву:**

1) Мусаев М.М.;

2) Исмаилов А.Т.;

3) Саидов Б.С.;

4) Гацаев С.А.

**13. «Басня» - иза …:**

1) чекхдаьлла маь1на а долуш, доцца аьллачу къеггинчу дешнашка йерзийна ойла;

2) дуьйцург т1ехдоккха гойтуш йолу исбаьхьаллин кеп;

3) хьехаман маь1на шеца долу стихотворенин (йа прозин) кепехь йаздина жима дийцар;

4) хила йиш йоцуш а, хила йиш йерг а цхьаьна иэдеш дестийна х1ума далор.

**14. Дийцар – иза …:**

1) шина йа масех стага вовшашца ден къамел;

2) стеган дахарера цхьаъ йа масех г1уллакх гойтуш йолу жима эпически произведени;

3) стихотворенин кепехь йоцу литературин произведени;

4) исбаьхьаллин произведенехь цхьана турпалхочун йа дакъалацархочун къамел.

**15. Монолог – иза …:**

1) шина йа масех стага вовшашца ден къамел;

2) стеган дахарера цхьаъ йа масех г1уллакх гойтуш йолу жима эпически произведени;

3) стихотворенин кепехь йоцу литературин произведени;

4) исбаьхьаллин произведенехь цхьана турпалхочун йа дакъалацархочун къамел..

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |  | «5» | «4» | «3» | «2» |
| 3 | 4 | 1 | 3 | 2 | 1 | 2 | 4 | 2 | 3 | 2 | 3 | 3 | 2 | 4 | 14-15 | 10-13 | 7-9 | 1-6 |

**Эхашеран талламан болх**

**Тест №1 (2-г1а вариант)**

1. **Нохчийн халкъан барта кхоллараллин жанраш йу:**

1) очеркаш, дийцарш;

2) стихаш, поэмаш;

3) х1етал-металш, кицанаш;

4) повесташ, романаш.

**2. «Тамашийна олхазар» туьйранан автор ву:**

1) Саидов Билал;

2. Мусаев Мохьмад;

3. Исмаилов Абу;

4) халкъ.

**3. Къамелехь адамийн синхаам кӀарг а беш, хӀума поэтически а, исбаьхьаллин а билгалонашца гойтучух олу:**

1. эпитет;
2. дерзор;
3. дустар;
4. метафора.

**4. Инзаре а, тамашийна а хиламийн хьокъехь халкъо хаздина кхоьллина дийцарш ду:**

1) аларш;

2) кицанаш;

3) тидамаш;

4) туьйранаш.

**5. Диалог олу:**

1. цхьамма дечу къамелах;
2. шина (йа масех) стага дечу къамелах;
3. дуьйцуш волчуьнга ладогӀарх;
4. шен къамелехь масалш далорах.

**6. Туьйранаш хуьлу:**

1. исторически;
2. биографически;
3. этнографически;
4. инзаре-тамашийна.

**7. Цхьа хан йаьллачу хенахь хӀара кхо к1ант шайн ден коша тӀе эха воьлла. Иштта хӀорш лелаш, шайн дена доьгӀна туьхан чурт жимлуш хилар хааделла кӀенташна.**

ХӀара дешнаш хӀокху туьйранера ду:

1. «Доьшуш хилла кӀант».
2. «Барзо Ӏахарца мохк къовсар».
3. «Кхо ваша».
4. «Тамашийна олхазар».

**8. Нийсачу йа тардинчу маьӀнехь долу дош йа къамелан алар ду:**

1. троп;
2. забар;
3. хабар;
4. байт.

**9. Кхетам луш долу доца аларш ду:**

1) байташ;

2) кицанаш;

3) туьйранаш;

4) дийцарш.

**10. «Чкъоьрдиг» туьйранан автор ву:**

1. Саидов Б.С.;
2. Мусаев М.М.;
3. Гацаев С.А.;
4. Исмаилов А.Т.

**11. «Баппа» дийцаран автор ву:**

1) Саидов Б.С.;

2) Мамакаев М.А.;

3) Гацаев С.А.;

4) Исмаилов А.Т.

**12. «Ц1ен маьхьси» туьйранан автор ву:**

1) Саидов Б.С.;

2) Мусаев М.М.;

3) Гацаев С.А.;

4) Исмаилов А.Т.

**13. Архаизм – иза ....**

1. ширделла, шех к1езиг пайдаоьцу дош;
2. дуьхь-дуьхьалниг. Исбаьхьаллин кеп йу, хилам а, х1ума а, персонаж а дуьхь-дуьхьал х1оттош йолу;
3. хила йиш йоцуш а, хила йиш йерг а цхьаьна иэдеш дестийна х1ума далор;
4. дуьйцург т1ехдоккха гойтуш йолу исбаьхьаллин кеп.

**14. Антитеза – иза ....**

1) ширделла, шех к1езиг пайдаоьцу дош;

2) дуьхь-дуьхьалниг. Исбаьхьаллин кеп йу, хилам а, х1ума а, персонаж а дуьхь-дуьхьал х1оттош йолу;

3) хила йиш йоцуш а, хила йиш йерг ацхьаьна иэдеш дестийна х1ума далор;

4) дуьйцург т1ехдоккха гойтуш йолу исбаьхьаллин кеп.

**15. Гипербола – иза ....**

1) ширделла, шех к1езиг пайдаоьцу дош;

2) дуьхь-дуьхьалниг. Исбаьхьаллин кеп йу, хилам а, х1ума а, персонаж а дуьхь-дуьхьал х1оттош йолу;

3) хила йиш йоцуш а, хила йиш йерг а цхьаьна иэдеш дестийна х1ума далор;

4) дуьйцург т1ехдоккха гойтуш йолу исбаьхьаллин кеп.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |  | «5» | «4» | «3» | «2» |
| 3 | 4 | 1 | 4 | 2 | 4 | 3 | 1 | 2 | 3 | 2 | 2 | 1 | 2 | 4 | 14-15 | 10-13 | 7-9 | 1-6 |

**Нохчийн литература**

**Шеран талламан болх**

**Тест №2 (1-ра вариант)**

1. **Нохчийн халкъан барта кхоллараллех олу:**
2. дийцар;
3. алар;
4. лексика;
5. фольклор.
6. **Мамакаев 1.Ш. вина:**
7. 1918-1958;
8. 1920-1980;
9. 1922-1995;
10. 1922-1978.

**3. «Кегий йийсарш» дийцаран автор ву:**

1) Саидов Билал;

2) Мусаев Мохьмад;

3) Гайсултанов 1.Э.;

4) Гацаев СаьӀид.

**4. Хьанна лерина йу «Борз йу уг1уш» стихотворени?**

1) Ахматова Раисина;

2) Саракаев Хьамзатана;

3) Муталибов Зайндина;

4) Мамакаев Мохьмадна.

**5. Оха шух дозалдо, к1ентий, /Парг1ато аш йелла тхуна./Г1ийлачийн хилла вежарий,/Х1ора шух хьоме ву суна.**

ХӀара мог1анаш муьлхачу стихотворенера ду, мила ву автор:

1. Муталибов З. «Доттаг1алла»
2. Сулейманов А. «Борз йу уг1уш»
3. Ахматова Р. «Лийрбоцурш».
4. Сулаев М. «Ламанан хи».

**6. Саракаев Хь. «Баьпкан чкъуьйриг» произведенин жанр билгалйаккха:**

1) роман;

2) повесть;

3) очерк;

4) дийцар.

**7. «Баьпкан йуьхк» стихотворенин автор ву:**

1) Арсанукаев Ш.А.;

2) Кагерманов Д.Д.;

3) Окуев Ш.Х.;

4) Сатуев Хь.Д..

**8. – Хьуна дика дийцарг,**

**Диканца хьо вахарг, –**

**Олий, доладора**

**Зарията хабар.**

ХӀара дешнаш хӀокху туьйранера ду:

1. «Майра кӀант Сулима».
2. «Кхо ваша».
3. «Тамашийна олхазар».
4. «Чкъоьрдиг».

**9. Фольклор халкъан хьекъал бохург ду:**

1. оьрсийн маттахь;
2. нохчийн маттахь;
3. гӀалгӀайн маттахь;
4. ингалсан маттахь.

**10. «Сан хьоме Нохчийчоь» стихотворенин автор ву:**

1) Окуев Ш.Х.;

2) Гацаев СаьӀид;

3) Мусаев Мохьмад;

4) Саидов Билал.

**11. Пейзаж – иза ...**

1. литературин турпалхо, исбаьхьаллин произведенера дакъалацархо;
2. эпически произведенийн цхьа тайпа.
3. исбаьхьаллин произведенехь 1аламан сурт;
4. лиро-эпически произведенийн цхьа тайпа.

**1****2. Персонаж – иза …**

1) литературин турпалхо, исбаьхьаллин произведенера дакъалацархо;

2) эпически произведенийн цхьа тайпа.

3) исбаьхьаллин произведенехь 1аламан сурт;

4) лиро-эпически произведенийн цхьа тайпа.

**13. Нохчийн исбаьхьаллин литературехь дуьххьара дийцар яздина 1923-чу шарахь:**

1) Сальмурзаев Мохьмада;

2) Берсанов Хож-Ахьмада;

3) Гайсултанов Ӏумара;

4) Мамакаев Мохьмада.

**14. «Малх чубаре хьоьжура иза» дийцаран автор ву:**

1) Арсанукаев Шайхи;

2. Амаев В.-Хь. Х.;

3. Мамакаев Ӏаьрби;

4) Сатуев Хьусайн.

**15. «Со, 1ен а ца велла, оьг1аз а вахана, велха волавелира, ткъа воккха дада йуха а со хесто х1оьттира, букъа т1е дайн куьг а детташ: «Дика адам хир ду хьох, дика къонах хир ву. …), - бохуш.**

**Муьлхачу дийцар т1ера ду х1ара мог1анаш?**

1. «Буьйсанна г1улчаш».
2. «Ца кхетта хестор».
3. «Берзалой».
4. «Доттаг1алла».

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |  | «5» | «4» | «3» | «2» |
| 4 | 1 | 3 | 4 | 3 | 4 | 1 | 1 | 4 | 1 | 3 | 1 | 1 | 2 | 2 | 14-15 | 10-13 | 7-9 | 1-6 |

**Нохчийн литература**

**Шеран талламан болх**

**Тест №2 (2-г1а вариант)**

1. **Нохчийн халкъан барта кхоллараллин жанраш ю:**

1) пьесаш, повесташ;

2) стихаш, поэмаш;

3) кицанаш, туьйранаш;

4) дийцарш, романаш.

**2. Монолог олу:**

1) цхьамма дечу къамелах;

2) шина (йа масех) стага дечу къамелах;

3) кхаамма дечу къамелах;

4) дуккха а адамаша дечу къамелах.

**3. Цул тӀаьхьа генарчу ирзу тӀехь гулделлера гӀайре тӀера дерриг а сешлахь тоьлла тхьамданаш. Кхеттачу беттасехь дика къаьстара гу тӀе а баьлла къамел деш болу Кура Сай.**

ХӀара дешнаш хӀокху туьйранера ду:

1. «ЦӀен маьхьси».
2. «Кхо ваша а, саьрмак а».
3. «Тамашийна олхазар».
4. «Бирдолаг».

**4. Букарчу т1лг1ешца керчадеш чхернаш,/Х1аваэ хьалакхуьйсуш жовх1арийн тхи,/ Ша х1орде сихделла, хедадеш лаьмнаш,/Хаьхкина охьадог1у ламанан хи.**

**Мила ву х1окху мог1анийн автор?**

1) Муталибов З.А.;

2) Сулейманов А.С.;

3) Гайсултанов 1.Э.;

4) Сулаев М.М.

**5. 1.Гайсултановн «Кегий йийсарш» дийцарехь коьрта турпалхо мила ву?**

1) Г1ойсам;

2) Ханпаш;

3) Зайнди;

4) 1али (Александр)

**6. Кица къамелан … ду:**

1. шекар;
2. моз;
3. даьтта;
4. туьха.

**7. Дехха дийцинчул тӀаьхьа: «Кхечунна даьккхинчу ор чу ша ца ваха амал дац бохург ду тӀаьххьара а хьох гӀон дерг», – аьлла, шен къамел чекх а даьккхина, катоьхна борз схьалецира дарбанна сихделлачу лоьмо.**

ХӀара дешнаш хӀокху туьйранера ду:

1. «ЦӀен маьхьси».
2. «Кхо ваша а, саьрмак а».
3. «Тамашийна олхазар».
4. «Майра кӀант Сулима».

**8.** **«Чкъоьрдиг» туьйранан автор ву:**

1) Саидов Билал;

2. Мусаев Мохьмад;

3. Исмаилов Абу;

4) Гацаев СаьӀид.

**9. Кагерманов Доккин «ДоттагӀалла» дийцар тӀехь шегара ледарло йалийтира:**

1) Хьамзата;

2) Халида;

3) Новраза;

4) Хьамида.

**10. «Малх чубаре хьоьжура иза» дийцар т1ехь билгалйаьккхина хан муьлха йу?**

1. Хьалхалера хан.
2. къам махкахдаьккхина хан.
3. Т1ом д1абирзина хан.
4. Т1ом болу хан.

**11. Воккха дада йуха а со хесто хӀоьттира, букъа тӀе дайн куьг а детташ: «Дика адам хир ду хьох, дика къонах хир ву. Дика кӀант ву сан Джабраил, дика кӀант ву …», – бохуш, чӀоггӀа со мара а къуьйлуш.**

**Суна тӀаккха а ца хаьара, со дика хӀунда хила везаш ву, аса хӀун дина, дика хила.**

ХӀара дешнаш хӀокху дийцар тӀера ду:

1. «Доттаг1алла».
2. «Къонахалла».
3. «Берзалой».
4. «Ца кхетта хестор».

**12.** **«Сан хьоме Нохчийчоь» стихотворенин автор ву:**

1) Мамакаев Мохьмад;

2. Бадуев СаьӀид;

3. Мамакаев Ӏаьрби;

4) Окуев Шима.

**13. Маттана говза а хилла, шен дас бохург ца дина шен Ӏовдал ши ваша а валош, цӀа веана жимахволу ваша, шен вежаршна Ӏиттарш а йеш.**

ХӀара дешнаш хӀокху туьйранера ду:

1. «Кхо ваша».
2. «Кхо ваша а, саьрмак а».
3. «Тамашийна олхазар».
4. «Барзо Ӏахарца мохк къовсар».

**14. «Баьпкан йуьхк» стихотворенин автор ву:**

1) Арсанукаев Шайхи;

2) Рашидов Шаид;

3) Мамакаев Ӏаьрби;

4) Сатуев Хьусайн.

**15. ЦӀаьххьана, йуьртана тӀехула хӀаваъ датӀош, гур даьржира. Ши кӀант, кхеравелла, дӀасахьаьжира. Шок тухуш бахана йоккхачу тоьпан хӀоъ, шина кӀентан кортош тӀехула а баьлла, йуьрта йуккъехь охьакхетта, иккхира. Ӏадийча санна, дӀатийра йурт.**

ХӀара дешнаш хӀокху произведенера ду:

1. «Баппа».
2. «Берзалой».
3. «Къонахалла».
4. «Кегий йийсарш».

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |  | «5» | «4» | «3» | «2» |
| 3 | 1 | 4 | 4 | 4 | 4 | 1 | 4 | 3 | 2 | 4 | 4 | 2 | 1 | 4 | 14-15 | 10-13 | 7-9 | 1-6 |

**7 класс**

|  |  |  |
| --- | --- | --- |
| **Рог1. №** | **Мах хадоран г1ирсан ц1е** | **Х1оттийнарг** |
| 1 | **Хьалхара чийрик**  «Халкъан барта поэзи» темина талламан болх (тест №1) | Нохчийн литература 7 класс: учебник Эдилов С. Э.  Эдилов С.Э.Къамел кхиорна лерина белхан тетрадь. Грозный: «Грозненский рабочий»-2018. |
| 2 | **Шолг1а чийрик:**  Исбаьхьаллин литература. Сочинени-ойлайар. «Мила хила лаьа суна?» (А.135, сборник) | Нохчийн литература 7 класс: учебник Эдилов С. Э.  Эдилов С.Э.Къамел кхиорна лерина белхан тетрадь. Грозный: «Грозненский рабочий»-2018. |
| 3 | **Кхоалг1а чийрик:**  Исбаьхьаллин литература. Сочинени. «Къинхетаме стаг» | Нохчийн литература 7 класс: учебник Эдилов С. Э.  Эдилов С.Э.Къамел кхиорна лерина белхан тетрадь. Грозный: «Грозненский рабочий»-2018. |
| 4 | **Йоьалг1а чийрик:**  Сочинени. «Ларде вай 1алам!»  (А. 135, сборник)  Сочинени. «Баккхийчаьрга безам»  «Исбаьхьаллин литература» темина талламан болх (тест №2) | Нохчийн литература 7 класс: учебник Эдилов С. Э.  Эдилов С.Э.Къамел кхиорна лерина белхан тетрадь. Грозный: «Грозненский рабочий»-2018. |

**«Халкъан барта поэзи» темина**

**талламан болх. Тест №1**

**1-ра вариант**

1. **Нохчийн халкъан барта кхоллараллин жанраш ю:**
2. дийцарш, статьяш;
3. стихаш, поэмаш;
4. хӀетал-металш, иллеш;
5. пьесаш, романаш.

**2. Х1ума поэтически а, исбаьхьаллин а билгалонашца гойтучу суртх1отточу г1ирсах олу:**

1) пейзаж;

2) аллегори;

3) эпитет;

4) олицетворени.

**3. *Даима стигала хьоьжуш ерг.***

ХӀокху хӀетал-металан нийса жоп билгалдаккха:

1. мунда;
2. туьнкалг;
3. борз;
4. кӀудал.

**4.** ХIокху кицанехь тIадамийн метта маьIница догIу дош билгалдаккха.

*Хих веддарг ... кIел иккхина.*

1) берда;

2) хьера;

3) paгly;

4) тIай.

**5. – *Х1айн адам, х1ун адам ду-те хьо? Мел ч1ог1а ц1ела кирчина хьо! Ас хьуна х1ун г1о дан деза?Ца лууш хьо йигахь, ас г1о дийр ду хьуна.***

ХӀара дешнаш хӀокху илли т1ера ду:

1. Дади-Юрт яккхаран илли;
2. Нохчийн шира илли;
3. Бабин Иэсин, ворх1 вешин йишин илли;
4. Ваша воцчу Сайлахин илли.

**6. Диалог олу:**

1. цхьамма дечу къамелах;
2. шина (йа масех) стага дечу къамелах;
3. дуьйцуш волчуьнга ладогӀарх;
4. шен къамелехь масалш далорах.

**7. – *Рема йиги алахьа г1алмакхойн инарле,***

***И Дела ша воцург, шеца накъост воцуш,***

***Ша цхьалха ву алахьа цхьа нохчийн жима к1ант.***

ХӀара дешнаш хӀокху илли т1ера ду:

1) Бабин Иэсин, ворх1 вешин йишин илли;

2) Нохчийн шира илли;

3) Ваша воцчу Сайлахин илли;

4) Дади-Юрт яккхаран илли.

**8. «Бабин Иэсин, ворх1 вешин йишин илли», «Нохчийн шира илли».** Х1ара произведенеш кхоьллина:

1) халкъо;

2) Мусаев Мохьмада;

3) Исмаилов Абус;

4) Саидов Билала;

**9. «Бабин Иэсин, ворх1 вешин йишин илли» т1ехь йо1а дехар динера:**

1. гуьржийн к1анте;
2. Бабин Иэсе;
3. аренца лелачу к1анте;
4. тилвеллачу к1анте.

**10. Монолог олу:**

1. цхьамма дечу къамелах;
2. шимма дечу къамелах;
3. кхаамма дечу къамелах;
4. дуккха а адамаша дечу къамелах.

**11. Кхетам луш долу доца аларш ду:**

1) байташ;

2) туьйранаш;

3) кицанаш;

4) дийцарш.

**12. Инзаре а, тамашийна а хиламийн хьокъехь халкъо хаздина кхоьллина дийцарш ду:**

1) аларш;

2) иллеш;

3) туьйранаш;

4) кицанаш.

**13. «*Сай*» илли т1ехь далийна х1ара дешнаш *«Марг1ала сийна буц».***

Билгалбаккха меттан суртх1отторан г1ирс:

1) метафора;

2) дустар;

3) эпитет;

4) фразеологизм.

**14. *Буьйсанна болийна т1ом 1уьйренга белира, тов,***

***Вовшашна хала т1ом бахбала буьйлира, тов,***

***Молханан к1уьрана мархаш х1итта юьйлира, тов,***

***Ша доха дуьйлира, тов, цу элийн ва орца.***

ХӀара дешнаш хӀокху илли т1ера ду:

1) Бабин Иэсин, ворх1 вешин йишин илли;

2) Нохчийн шира илли;

3) Ваша воцчу Сайлахин илли;

4) Дади-Юрт яккхаран илли.

**2-г1а вариант**

1. **Нохчийн халкъан барта кхоллараллин жанраш ю:**

1) очеркаш, дийцарш;

2) стихаш, поэмаш;

3) иллеш, кицанаш;

4) повесташ, романаш.

**2. Къамелехь дуьйцуш долу цхьа х1ума вукхуьнца дустуш далочу говзачу дешнех олу:**

1) эпитет;

2) дерзор;

3) дустар;

4) метафора.

**3. Даима йууш, цкъа а ца йузуш.**

ХӀокху хӀетал-металан нийса жоп билгалдаккха:

1. кхаба;
2. хьер;
3. урчакх;
4. цергаш.

**4. ХIокху кицанехь тIадамийн метта маьIница догIу дош билгалдаккха.**

***Нехан динара*** *...* ***вуссу.***

1) хоттала;

2) уьйтIа;

3) уьшала;

4)лайла.

**5. *Буьйсанна болийна т1ом 1уьйренга белира, тов,***

***Вовшашна хала т1ом бахбала буьйлира, тов,***

***Молханан к1уьрана мархаш х1итта йуьйлира, тов,***

***Ша доха дуьйлира, тов, цу элийн ва орца.***

ХӀара дешнаш хӀокху илли т1ера ду:

1) Бабин Иэсин, ворх1 вешин йишин илли;

2) Нохчийн шира илли;

3) Ваша воцчу Сайлахин илли;

4) Дади-Юрт яккхаран илли.

**6. Диалог олу:**

1. цхьамма дечу къамелах;
2. шина (я масех) стага дечу къамелах;
3. дуьйцуш волчуьнга ладогӀарх;
4. шен къамелехь масалш далорах.

**7. *«Хьалахьаьжча вайна го и сийна стигланаш,***

***Ц1ен деши ва хилла, езачун елара,***

***Цкъа б1аьриг ва тоха, шеен езар ва гина.***

ХӀара дешнаш хӀокху илли т1ера ду:

1) Бабин Иэсин, ворх1 вешин йишин илли;

2) Нохчийн шира илли;

3) Ваша воцчу Сайлахин илли;

4) Дади-Юрт яккхаран илли.

**8. «Дади-Юрт яккхаран илли», «Ваша воцчу Сайлахин илли».** Х1ара произведенеш кхоьллина:

1) Саидов Билала;

2. Мусаев Мохьмада;

3. Исмаилов Абус;

4) халкъо.

**9. – *Ма доккха де ду-кха таханлера де дикачу к1енташна…»*  «Дади-Юрт йаккхаран илли» т1ера хара дешнаш аьлла:**

1. Бах1адаран Муьстарга;
2. Дадин Аьлбикас;
3. Гуьржехара инарлас;
4. к1ант винчу нанас.

**10. Монолог олу:**

1. цхьамма дечу къамелах;
2. шимма дечу къамелах;
3. кхаамма дечу къамелах;
4. дуккха а адамаша дечу къамелах.

**11. Стихотворенин кепехь а йолуш, мукъамца олуш эпически а, лирически а произведенеш ю:**

1) иллеш;

2) кицанаш;

3) тидамаш;

4) туьйранаш.

**12. Кхетам луш долу доца аларш ду:**

1) байташ;

2) кицанаш;

3) туьйранаш;

4) дийцарш.

**13. «*Сай*» илли т1ехь далийна х1ара дешнаш *«Берзан йорт йетташ».***

Билгалбаккха меттан суртх1отторан г1ирс:

1) метафора;

2) дустар;

3) эпитет;

4) фразеологизм.

**14. – *Цу хьалха оти чохь,***

***Ц1оцкъамийн багара и бора ша б1аьриг шега хьажабе ва аьлча,***

***Моьттура хьуна-ма кхоьлина буьсур бу. Тахана хьожур хьо, к1ант майра мила ву* …**ХӀара дешнаш хӀокху туьйранера ду:

1) Дади-Юрт йаккхаран илли;

2) Нохчийн шира илли;

3) «Сай» илли;

4) Ваша воцчу Сайлахин илли.

**«Исбаьхьаллин литература» темина**

**шеран талламан болх. Тест №2.**

**1-ра вариант**

**1. «МухӀажарш» произведени тӀехь Коьра Хонкара дӀаваха новкъаваларан хӀун бахьана дара?**

а) Цигара меттигаш ган лаьара Коьрина.

б) Дас аьлларг ца дича ца волура иза.

в) Коьра цига болх бан воьдуш вара.

**2. «Болат-гӀала йожар» произведени тӀехь берашна хӀунда дихкина дара юйуртах шаьш довлар?**

а) Уьш тиладаларна кхоьрура.

б) Х1етахь хан кхераме йара.

в) Уьш вовшашца къийсалора.

**3. – Хьаштдоцург ду ахьа лелориг, Напсат. –** хьенан къамел ду**?**

а) Биц1игин.

б) Несарсолтин.

в) Сайд1алин.

**4. Шен «Берзан бекхам» цӀе йолчу произведенехь Мамакаев Ӏаьрбис гайтина:**

а) адаман къизалла.

б) халкъ махках даккхар.

в) къинхетаме хилар.

***5. «Дов дерзадо цо, дов доккху,***

***Йа хьагӀ йуллу, хьагӀ дӀайоккху.***

***Кийра цӀе цо латайо,***

***Кийра ша цо хӀоттабо!»***

**Муьлхачу произведенера ду хӀара могӀанаш?**

а) «Деган аз».

б) «Дош».

в) «Дарц».

**6. Произведени дӀайолалуш далийначу, цуьнан коьрта маьӀна шайца гучудолучу говзачу дешнех … олу:**

а) долор.

б) кица.

в) эпиграф.

**7. «*Даймехкан косташ*» произведенин автор ву:**

а) Арсанукаев Шайхи.

б) Рашидов Шаид.

в) Мамакаве Мохьмад.

**8.** **Адам аьчк-некъайистехь Ӏаш долу мел хан йара?**

а) цхьа бутт сов.

б) ши к1ира.

в) кхо-диъ де.

***9. «Сайн ден дакъа, цӀе-кӀур доцуш***

***Ца дисийта, йукъ йихкина,***

***Ӏазап хьоьгу лай хуьлучул,***

***Летта вала резахилла».***

**Муьлхачу произведенера ду хӀара могӀанаш?**

а) «Шуьнехь дош».

б) «Нохчо ву со».

в) «Берзан бекхам».

**10. Исбаьхьаллин произведенешкахь адамийн амал а, дахар а гайтаран кепах олу:**

а) автограф;

б) васт;

в) жанр;

**11. ХӀара турпалхой шайн-шайн произведенешка нисбе.**

1) Леча \_\_\_\_\_\_\_\_\_\_\_\_\_\_\_\_\_\_\_\_\_ «Иччархо Абухьаьжа Идрисов»

2) Сайд1али \_\_\_\_\_\_\_\_\_\_\_\_\_\_\_\_\_\_\_\_\_ «Мух1ажарш»

3) Баянт \_\_\_\_\_\_\_\_\_\_\_\_\_\_\_\_\_\_\_\_\_ «Болат-г1ала йожар»

4) 1аьлбаг \_\_\_\_\_\_\_\_\_\_\_\_\_\_\_\_\_\_\_\_\_ «Напсат»

**12. Шен «Напсат» цӀе йолчу произведенехь Яшуркаев Султана гайтина:**

а) нохчийн г1иллакх-оьздангалла.

б) нохчийн халкъ махках даккхар.

в) шайн мохк мостаг1чух ларбар.

**13. – Вай садаӀа охьахевшина дагадогӀий хьуна? Со йуххехь нисвеллачу букъ тоьхна охьахиъначу чхеран сенаш, урс санна, ира хиллера. Цигахь мукъадевлира сан куьйгаш. –** хьенан къамел ду**?**

а) Лоьмин.

б) Лечин.

в) Куьйрин.

**14. Произведенийн жанраш къастае:**

1) Сулейманов А. «Шуьнехь дош» \_\_\_\_\_\_\_\_\_\_

2) Рашидов Ш. «Ден весет» \_\_\_\_\_\_\_\_\_\_

3) Кибиев М. «Зов» \_\_\_\_\_\_\_\_\_\_

4) Бисултанов А. «Хьайбахахь йазйина байташ» \_\_\_\_\_\_\_\_\_\_

5) Гайсултанов 1. «Болат-г1ала йожар» \_\_\_\_\_\_\_\_\_\_\_

**2-г1а вариант**

**1. «Напсат» произведени тӀехь коьрта турпалхо шен гергарчу нахах къаьстаран хӀун бахьана дара?**

а) Г1ала йаханчохь тилаеллера.

б) Новкъахь вагон т1ера охьайоьссинера.

в) Шен к1ентий болчу йоьдуш хиллера.

**2. Нажий, Цицкий Ӏинах чукхоьссича, Мокхаз резавоцуш хӀунда вара?**

а) Цу шиннах къахийтира цунна.

б) Мокхазан доттаг1ий бара уьш.

в) И шиъ вохка лаьара цунна.

**3. – 1941-гӀа шо чекхдолуш, Ӏай, дукха чӀогӀа а, лерина а кечйина, окопашний, блиндажашний чудирзира тхо. –** хьенан къамел ду**?**

а) Идрисов Абухьаьжин.

б) Мальсагов Джигирханан.

в) Нурадилов Ханпашин.

**4. Шен «Хьайбахахь йазйина байташ» цӀе йолчу произведенехь Бисултанов Аптис гайтина:**

а) къонахчун билгалонаш.

б) халкъ махках даккхар.

в) доттаг1алла ч1аг1далар.

***5. «Хьоза, пелаг санна, даьхьна,***

***Раг1ун тхов к1ел кхоьссина.***

***Ч1ег1аг д1огахь, кхор т1е хиъна,***

***Мох тилехьа лечкъина.»***

**Муьлхачу произведенера ду хӀара могӀанаш?**

а) «Дош».

б) «Зов».

в) «Дарц».

**6. Произведени дӀайолалуш далийначу, цуьнан коьрта маьӀна шайца гучудолучу говзачу дешнех … олу:**

а) эпиграф.

б) кица.

в) долор.

***7. «Терзан т1е ца дуьллу***

***Цо деший, даьхний,***

***Халонехь хадочохь***

***Хьуьнаран мах».***

**Муьлхачу произведенера ду хӀара могӀанаш?**

а) «Даймехкан косташ».

б) «Деган аз».

в) «Шуьнехь дош».

**8.** **Ӏаьлбага шена шелла говр схьаэца реза хӀунда вацара Коьра?**

а) 1аьлбаган да реза хир вацара.

б) Дукха безачу механ совг1ат дара иза.

в) Коьра поезд т1ехь ваха везара.

**9. «*Шуьнехь дош*» произведенин автор ву:**

а) Мамакаев 1аьрби.

б) Шайхиев 1алвади.

в) Сулейманов Ахьмад.

**10. ХӀума поэтически а, исбаьхьаллин а билгалонашца гойтучу суртхӀотточу гӀирсах олу:**

а) пейзаж.

б) аллегори.

в) эпитет.

**11. ХӀара турпалхой шайн-шайн произведенешка нисбе.**

1) Кузнецов \_\_\_\_\_\_\_\_\_\_\_\_\_\_\_\_\_\_\_\_\_ «Болат-г1ала йожар»

2) Васал \_\_\_\_\_\_\_\_\_\_\_\_\_\_\_\_\_\_\_\_\_ «Напсат»

3) Чала \_\_\_\_\_\_\_\_\_\_\_\_\_\_\_\_\_\_\_\_\_ «Иччархо Абухьаьжа Идрисов»

4) Гикалу \_\_\_\_\_\_\_\_\_\_\_\_\_\_\_\_\_\_\_\_\_ «Мух1ажарш»

**12. Шен «Болат- гӀала йожар» цӀе йолчу произведенехь Гайсултанов Ӏумара гайтина:**

а) ч1ир екхаран 1адат.

б) Сибрехахь халкъо лайна халонаш.

в) нахана талораш лелор.

**13. – Маржа-йаӀ, сан жималла! Кхузахь оьшура хьо суна массанхьачул. Аса хоуьйтур дара кху жӀаьлешна. –** хьенан къамел ду**?**

а) Цицкин.

б) Куьйрин.

в) Барзин.

**14. Произведенийн жанраш къастае:**

1) Яшуркаев С. «Напсат» \_\_\_\_\_\_\_\_\_\_

2) Айдамиров А. «Мух1ажарш» \_\_\_\_\_\_\_\_\_\_

3) Кибиев М. «Дош» \_\_\_\_\_\_\_\_\_\_

4) Ошаев Х. «Иччархо Абухьаьжа Идрисов» \_\_\_\_\_\_\_\_\_\_

5) Гацаев С. «Дарц» \_\_\_\_\_\_\_\_\_\_\_